LEHDISTÖTIEDOTE

 22-12-2020

# Engcon toimittaa rototiltit maailman suurimpaan hämähäkkikaivukoneeseen

**– Euromach R145 pystyy nyt suorittamaan kaikki mahdolliset työvaiheet samasta sijainnista käsin jyrkissä maastoissa kiivetessään**

**17-tonninen ja 255 hevosvoiman väkivahvalla moottorilla varustettu Euromach R145 voi kutsua itseään maailman suurimmaksi hämähäkkikaivukoneeksi. Jotta siitä voidaan tehdä vielä entistäkin tehokkaampi, se varustetaan nyt Engconin rototiltillä.**

– On todella hienoa, että saamme toimittaa rototiltin maailman suurimpaan hämähäkkikaivukoneeseen, Engcon Internationalin myyjä Peter Högberg sanoo.

Italialainen Euromach valmistaa hämähäkkikaivukoneita 1,5–17 tonnin kokoluokissa. Nämä koneet on rakennettu niin, että ne pystyvät kiipeämään jyrkässä maastossa, jonne tavanomaiset pyörä- ja tela-alustaiset kaivukoneet eivät pääse. Yhteistyö Euromachin kanssa on tapahtunut Engconin italialaisen jälleenmyyjän Spektran kautta.

– Olen yhdessä Spektran myyjän Antonio Stuccin kanssa spesifioinut EC219-rototiltin, joka sopii koneeseen täydellisesti, Peter Högberg jatkaa.

**Ketterä kiipeilijä, jossa on monia älykkäitä toimintoja**Euromach R145:ssä, jota kutsutaan myös nimellä Big Foot, on neljä hydraulista ja pyörillä varustettua ”jalkaa”, joita voidaan toisistaan riippumattomasti vetää sisään- ja ulospäin sekä leveys- että pituussuunnassa. Tämän johdosta koneen työskentelyleveys on 2 430–4 740 mm ja pituus voi olla 5 900–6 700 mm. Tämä tekee Big Footista myös ketterän kiipeilijän, joka pystyy painostaan huolimatta kulkemaan kohteisiin, joihin vain harva muu ajoneuvo pääsee.

Tilanteissa, joissa kone ei seiso paikallaan pyöriensä päällä, esiin voidaan kääntää lisäkynnet, joilla Big Foot voi tarrautua rinteisiin. Kun kone on siirtynyt paikalleen maastossa, esimerkiksi syvällä solassa, sitä on harvoin mahdollista siirrellä, ja tällöin rototiltistä on paljon hyötyä. Rototiltti toimii ikään kuin koneen rannenivelenä, minkä ansiosta Big Foot voi ainoastaan ylävaunua kääntämällä suorittaa toivotun työtehtävän.

– Juuri näin myös Euromach ajattelee, ja rototilttimme avulla kuljettaja voi suorittaa kaikki mahdolliset työvaiheet samasta sijainnista käsin, mikä tekee tästä maailman suurimmasta hämähäkkikaivukoneesta vielä entistäkin tehokkaamman ja joustavamman, Peter Högberg sanoo.

**Yhteystiedot:**Ulrica Hellström, engcon Group | +46 [0]72 236 32 00

engcon on maailman johtava rototilttien (kaivukoneiden ”rannenivelten”) ja niihin soveltuvien työlaitteiden valmistaja. Ne tekevät kaivukoneista entistä monikäyttöisempiä, tarkempia ja turvallisempia. Osaamisemme, sitoutumisemme ja korkean palvelutasomme avulla autamme asiakkaitamme menestymään.

engcon on keskisuuri konserni, jonka emoyhtiön Holding AB:n kotipaikka on Ruotsin Strömsund. Myyntiä hoitavat myyntiyhtiöt, jotka toimivat Ruotsissa, Norjassa, Suomessa, Tanskassa,Ranska, Pohjois-Amerikka (Yhdysvallat ja Kanada), Benelux-maat, Iso-Britannia, Saksa, Korea ja Australia. engcon-ryhmän liikevaihto oli vuonna 2019 noin 1350 miljoonaa Ruotsin kruunua, ja sillä oli noin 300 työntekijää. engcon perustettiin vuonna 1990.
[www.engcon.com](http://www.engcon.com)